**ম্যারি উইলি গ্রেস মুর** (৫ ডিসেম্বর ১৮৯৮ - ২৬ জানুয়ারি ১৯৪৭) ছিলেন একজন মার্কিন সোপরানো ও অভিনেত্রী। "টেনেসির বুলবুলি" নামে পরিচিত মুর তার চলচ্চিত্র দিয়ে অধিকতর দর্শকের কাছে গীতিনাট্যকে জনপ্রিয় করে তুলেছিলেন। তিনি *ওয়ান নাইট অব লাভ* (১৯৩৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

মুর ১৯৪৭ সালে ৪৮ বছর বয়সে এক বিমান দুর্ঘটনায় মৃত্যুবরণ করেন। ১৯৪৪ সালে তিনি *ইউ আর অনলি হিউম্যান ওয়ান্স* নামে একটি আত্মজীবনী প্রকাশ করেছিলেন। ১৯৫৩ সালে তার জীবনের উপর ভিত্তি করে *সো দিস ইজ লাভ* নামে একটি চলচ্চিত্র নির্মিত হয়।

প্রারম্ভিক জীবন
---------------

মুর ১৮৯৮ সালের ৫ই ডিসেম্বর টেনেসি অঙ্গরাজ্যের কোক কাউন্টির স্ল্যাবটাউন সম্প্রদায়ে জন্মগ্রহণ করেন। তার পিতা রিচার্ড লসন মুর এবং মাতা টেসা জেন (বিবাহপূর্ব স্টোকলি)। তার যখন দুই বছর বয়স তখন তারা সপরিবারে নক্সভিলে চলে যান। নক্সভিলে কয়েক বছর থাকার পর তারা পুনরায় টেনেসির জেলিকো চলে যান, সেখানে মুর তার কিশোর বয়স কাটান। জেলিকোতে মাধ্যমিক সম্পন্ন করার পর তিনি ন্যাশভিলের ওয়ার্ড-বেলমন্ট কলেজে কিছুদিন পড়াশোনা করেন। এরপর তারা ওয়াশিংটন, ডি.সি. ও পরে নিউ ইয়র্ক সিটিতে যান এবং তার সঙ্গীতের প্রশিক্ষণ চালিয়ে যান ও তার কর্মজীবন শুরু করেন। তার প্রথম পারিশ্রমিক প্রাপ্ত কাজ ছিল গ্রিনউইচ গ্রামের ব্ল্যাক ক্যাট কেফেতে সঙ্গীত পরিবেশনা।

কর্মজীবন
--------

সবাক চলচ্চিত্র যুগের শুরুর দিকে হলিউডের প্রতি আকৃষ্ট হয়ে মুর ১৯৩০ সালে *আ লেডিস মোরালস* চলচ্চিত্রে জেনি লিন্ড চরিত্রে অভিনয়ের মধ্য দিয়ে চলচ্চিত্রে অভিনয় শুরু করেন। আরভিং থালবার্গ প্রযোজিত মেট্রো-গোল্ডউইন-মেয়ারের চলচ্চিত্রটি পরিচালনা করেন সিডনি ফ্র্যাঙ্কলিন। একই বছর তিনি পুনরায় এমজিএমের প্রযোজনায় লরেন্স টিবেটের সাথে *নিউ মুন* চলচ্চিত্রে অভিনয় করেন। এটি সিগমুন্ড রোমবার্গের গীতিনাট্য *দ্য নিউ মুন*-এর প্রথম চলচ্চিত্র সংস্করণ। কয়েক বছরের চলচ্চিত্র বিরতির পর তিনি কলাম্বিয়া পিকচার্সের *ওয়ান নাইট অব লাভ* (১৯৩৪) দিয়ে চলচ্চিত্রে ফিরে আসেন এবং এই চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।

ব্যক্তিগত জীবন ও মৃত্যু
-----------------------

মুর ১৯৩১ সালের ১৫ই জুলাই কানে স্পেনীয় অভিনেতা ভালেন্তিন পারেরার সাথে বিবাহবন্ধনে আবদ্ধ হন। তাদের কোন সন্তান ছিল না। ১৯৩০-এর দশকে হলিউড, কান ও কানেটিকাটে তাদের বাড়ি ছিল।

গ্রেস মুর ১৯৪৭ সালের ২৬শে জানুয়ারি কোপেনহেগেন বিমানবন্দরের নিকটে এক বিমান দুর্ঘটনায় মৃত্যুবরণ করেন। মৃত্যুকালে তার বয়স হয়েছিল ৪৮ বছর। এই দুর্ঘটনায় সুইডেনের যুবরাজ গুস্তাফ আডলফও মারা গিয়েছিলেন। তাকে ফরেস্ট হিলস সেমাট্রিতে সমাহিত করা হয়।

চলচ্চিত্রের তালিকা
------------------

| বছর | চলচ্চিত্রের শিরোনাম | ভূমিকা | পরিচালক | টীকা |
| --- | --- | --- | --- | --- |
| ১৯৩০ | *আ লেডিস মোরালস* | জেনি লিন্ড | সিডনি ফ্র্যাঙ্কলিন | পরবর্তীকালে যুক্তরাজ্য ও ফরাসি ভাষার সংস্করণে *জেনি লিন্ড* শিরোনামে মুক্তি পায় |
| ১৯৩০ | *নিউ মুন* | যুবরাজ্ঞী তানিয়া স্ত্রগফ | জ্যাক কনওয়ে |  |
| ১৯৩৪ | *ওয়ান নাইট অব লাভ* | ম্যারি বেরেট | ভিক্টর শার্টজিঞ্জার | মনোনীত - শ্রেষ্ঠ অভিনেত্রী বিভাগে একাডেমি পুরস্কার |
| ১৯৩৫ | *লাভ মি ফরেভার* | মার্গারেট হাওয়ার্ড | ভিক্টর শার্টজিঞ্জার |  |
| ১৯৩৬ | *দ্য কিং স্টেপস আউট* | যুবরাজ্ঞী এলিজাবেথ | ইয়োসেফ ফন স্টার্নবার্গ |  |
| ১৯৩৭ | *হোয়েন ইউর ইন লাভ* | লুইস ফুলার | রবার্ট রিসকিন |  |
| ১৯৩৭ | *আইল টেক রোম্যান্স* | এলসা টেরি | এডওয়ার্ড এইচ. গ্রিফিথ |  |
| ১৯৩৯ | *লুইস* | লুইস | আবেল গঁস | ফরাসি ভাষার চলচ্চিত্র |

তথ্যসূত্র
---------

1. ↑  "অবিচুয়ারি", *ভ্যারাইটি*, ২৯ জানুয়ারি ১৯৪৭, পৃষ্ঠা ৪৮।
2. 1 2  নিলি, জ্যাক (২০০৩)। "Grace Under Pressure." *From the Shadow Side*। ওক রিজ, টেনেসি: টেলিকো বুকস, পৃষ্ঠা ১৬৭–১৭৪।
3. 1 2  জেপ, জর্জ (২৬ এপ্রিল ২০০৬)। "Opera star trained at Ward-Belmont"। *দ্য টেনেসিয়ান*। সংগ্রহের তারিখ ২৬ জুলাই ২০২০।
4. ↑  *New York Times*, "A Lady's Morals a.k.a Jenny Lind" and Mordant Hall, "The Swedish Nightingale  ওয়েব্যাক মেশিনে আর্কাইভকৃত ২০১৭-০৫-১০ তারিখে", *New York Times*, November 8, 1930.
5. ↑  "Prince and opera star killed in plane crash"। *অটোয়া সিটিজেন*। এসোসিয়েটেড প্রেস। ১৪ মার্চ ১৯৫৪। সংগ্রহের তারিখ ৯ ডিসেম্বর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **গ্রেস মুর** সংক্রান্ত মিডিয়া রয়েছে।

* GraceMoore.net
* ইন্টারনেট ব্রডওয়ে ডেটাবেজে গ্রেস মুর উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে গ্রেস মুর (ইংরেজি)
* ফাইন্ড এ গ্রেইভে গ্রেস মুর (ইংরেজি)
* Grace Moore at Virtual History

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* অস্ট্রেলিয়া
* নেদারল্যান্ডস
* পোল্যান্ড

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* ন্যাশনাল আর্কাইভস (মার্কিন)
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |